**OBAVIJEST O UPISU U 1. RAZRED OSNOVNE ŠKOLE**

Na preporuku Ministarstva znanosti, obrazovanja i sporta RH, a uz suglasnost osnivača osnovnih škola Grada Splita i Splitsko-dalmatinske županije, donesena je odluka da se na razini naše županije upisi u prvi razred osnovne škole za školsku godinu 2024./2025. provedu **elektroničkim putem**, korištenjem **Nacionalnog informacijskog sustava upisa u osnovne škole.**

Školski obveznici su:

 -djeca rođena od 1. travnja 2017. do 31. ožujka 2018. godine

 -djeca kojima je za školsku godinu 2023./2024. rješenjem odgođen upis u prvi razred osnovne škole

Iznimno, u prvi razred osnovne škole mogu se upisati i djeca rođena od 1. travnja 2018. godine do 31. prosinca 2018. za koju roditelj/skrbnik želi ostvariti pravo na prijevremeni upis u prvi razred osnovne škole.

Roditelji će moći podnijeti prijavu za upis djeteta u 1. razred osnovne škole u razdoblju **od 22. veljače do 31. ožujka 2024. godine** preko poveznice <https://osnovne.e-upisi.hr/>

Prijave za upis djece s već utvrđenim teškoćama bit će otvorene ranije, od **1.veljače do 31. ožujka 2024.**

Nacionalnom informacijskom sustavu za upise u osnovne škole pristupa se putem portala e-Građani. Roditelji koji nemaju vjerodajnice za ulazak u portal e-Građani trebaju se javiti školi kojoj pripadaju prema upisnom području. U našoj školi termin je

 **SVAKI UTORAK (od 22. veljače do 31. ožujka) od 10 do 12 i od 17 do 19 sati.**

**Upisno područje Osnovne škole Mertojak**
Doverska 1-15, Doverska 17-21, Doverska 2-30, Trondheimska, Velebitska
131-133, Velebitska 139, Bračka 26-28, Bračka 32, Doverska 23-39,  Doverska 32-44A, Odeska 1-13, Odeska 0-18, Odeska 15- 19, Ostravska,  Prvih hrvatskih redarstvenika 9-11, 19-22, Put Mertojaka, Put  Trstenika 39-51, Put Žnjana 1-3h, Put Žnjana 2A, Put Žnjana 8-8E

**Nakon obavljene prijave djeteta, roditelj odnosno staratelj  se obavezno treba javiti u školu u vremenu od 9. do 19. travnja 2024.** **svaki radni dan od 10 do 12 i od 17 do 19 sati radi dogovora o terminu liječničkog pregleda i provjere zrelosti djeteta za upis u prvi razred.**